b'\n_START_ARTICLE_\nJevgenij Ivanovi\xc4\x8d Zamjatin\n_START_SECTION_\n\xc5\xbdivljenje\n_START_PARAGRAPH_\nZamjatin je najbolj znan po svojem romanu Mi (\xd0\x9c\xd1\x8b) iz leta 1921, zgodbi o antiutopi\xc4\x8dni prihodnosti, ki je vplivala na dela Krasni novi svet (Brave New World) Aldousa Huxleyja, 1984 (Nineteen Eighty-Four) Georgea Orwella in Himna (Anthem) Ayne Randove._NEWLINE_Napisal je tudi ve\xc4\x8d kratkih zgodb v obliki pravljic. V njih je na satiri\xc4\x8dni na\xc4\x8din grajal komunisti\xc4\x8dno politi\xc4\x8dno ureditev v Sovjetski zvezi. Ena zgodba pripoveduje o mestu, kjer se je \xc5\xbeupan odlo\xc4\x8dil, da \xc4\x8de \xc5\xbeelijo biti vsi me\xc5\xa1\xc4\x8dani sre\xc4\x8dni, jih mora narediti vse enake. Vse je za\xc4\x8del siliti, in tudi sebe, da so se preselili \xc5\xbeiveti v veliko barako. Nato so se morali vsi do golega obriti po glavi in nazadnje so morali nekateri opu\xc5\xa1\xc4\x8dati mi\xc5\xa1ljenje, da so imeli vsi do zadnjega enako pamet. Ta razplet je zelo podoben razpletu iz dela Nova utopija (The New Utopia) iz leta 1891 Jeromeja Klapke Jeromeja, katerega izbrana dela so v Rusiji pred letom 1917 iz\xc5\xa1la trikrat._NEWLINE_Zamjatin se je rodil v mestu Lebedjan, 320 km ju\xc5\xbeno od Moskve. Njegov o\xc4\x8de je bil pravoslavni duhovnik in u\xc4\x8ditelj, njegova mati pa glasbenica. Med letoma 1893 in 1896 je obiskoval lebedjansko gimnazijo. Nato je bil dijak gimnazije v Vorone\xc5\xbeu, ki jo je kon\xc4\x8dal leta 1902 z odliko. Tega leta je za\xc4\x8del \xc5\xa1tudirati ladjedelni\xc5\xa1tvo v Sankt-Peterburgu. V tem \xc4\x8dasu se je pridru\xc5\xbeil bolj\xc5\xa1evikom. Med revolucijo so ga leta 1906 zaprli in ga izgnali nazaj v Lebedjan. \xc5\xa0e istega leta se je protizakonito vrnil v Sankt-Peterburg, da bi dokon\xc4\x8dal \xc5\xa1tudij. V tem \xc4\x8dasu je nekaj \xc4\x8dasa \xc5\xbeivel na Finskem. Med \xc5\xa1tudijem je spoznal svojo bodo\xc4\x8de \xc5\xbeeno Ljudmilo Nikolajevno Usovo (1883-1965). Diplomiral je leta 1908.'